Dr James Dobson oor ouerskap - Christian Motivations
Dr James Dobson oor ouerskap
In 'n onderhoud met Christianity Today het dr James Dobson gesê: "Die jongmenskultuur het heeltemal verander. Meisies raak te vining groot. Hulle word vreeslik beïnvloed deur die vermaaklikheidsbedryf, en ervaar dinge wat hulle ma's nooit ervaar het nie. Jong meisies word heeltemal te vroeg soos tieners. Dit veroorsaak dat hulle te vroeg aan dinge soos seksualiteit
begin dink en dit plaas enorme druk op hulle. Hulle het ernstige emosionele probleme soos eetversteurings; 90% van eetversteurings word onder meisies aangetref. Daar is ook gevalle van laerskoolkinders wat hulself sny en gaatjies op allerhande plekke laat inskiet, asook seksuele aggressie, terwyl hulle vroeg betrokke raak by dwelms en alkohol. Meisies drink net so baie soos
seuns, en daar is ook baie geweld onder jong dames. 'n Derde van alle kinders is slagoffers van, of skuldig aan 'n afknouery. Ons het al in die nuus gesien dat meisies hulself hang nadat hulle gespot is. Dit was nog nooit maklik om kinders groot te maak nie, maar vandag is dit moeiliker as ooit." As jou droomhuis en suksesvolle beroep vir jou as ouer beteken dat daar 'n kans is dat
jy jou kinders gaan verloor, is dit nie die moeite werd nie. Jy het net een kans om dit reg te kry. "Hierdie gebooie wat ek jou vandag gegee het... moet [jy] inskerp by jou kinders en met hulle daaroor praat as jy in jou huis is en as jy op pad is, as jy gaan slaap en as jy opstaan." (Deut. 6:6-7 NV).
Sielekos: 1 Kron. 26:20-29:30; Luk 14:1-14;
Ps 119:65-72; Spr.